# data[].attributes.headline
กลัวความผิดหวัง

# data[].attributes.subject
กลัวความผิดหวัง

# data[].attributes.body
บางทีความกลัวก็เป็นความรู้สึกที่ซับซ้อน ความกลัวที่จะผิดหวังอาจหมายถึงกลัวที่จะไม่บรรลุในสิ่งที่คาดหวัง แต่ความผิดหวังที่คนเรากลัวอย่างแท้จริงนั้นมีสองอย่างคือ กลัวที่จะผิดหวังในตัวผู้อื่น และยิ่งกว่านั้น เรากลัวที่ผู้อื่นจะผิดหวังในตัวเราเอง ลองคิดถึงตอนที่เราเป็นเด็ก และทำความผิดร้ายแรงสักอย่างหนึ่ง จากนั้นก็ถูกลงโทษ เราจะรู้สึกผิดหวังในตัวพ่อหรือแม่ที่ลงโทษเรา แต่สิ่งที่ทำร้ายจิตใจเรายิ่งกว่านั้นไม่ใช่การลงโทษ แต่เป็นความเศร้าในแววตาของพวกเขาในขณะที่พูดกับเราว่า "แม่ผิดหวังในตัวลูกมาก"

# data[].attributes.attachment_link.readable_text
การก้าวข้ามความผิดหวังอาจเป็นเรื่องยาก แต่ก็เป็นเรื่องทุกคนสามารถทำได้ โดยอาจเริ่มต้นด้วยการเข้าใจและเชื่อมั่นในตนเอง รวมถึงหาวิธีที่อาจช่วยบรรเทาความเจ็บปวดหรือปรับเปลี่ยนมุมมองการใช้ชีวิต ซึ่งบทความนี้ได้รวบรวมวิธีรับมือกับความผิดหวังมาให้ได้ศึกษากัน

วิธีรับมือกับความผิดหวัง

ความผิดหวังไม่ว่าจะเล็กหรือใหญ่จะต้องมีหนทางในการรับมือ ซึ่งอาจใช้เวลามากน้อยแตกต่างกัน โดยสามารถเริ่มต้นด้วยวิธี ดังนี้

1. ทำใจให้สงบและหยุดตั้งคำถาม

ความผิดหวังอาจทำให้ขาดสติ หลายคนรู้สึกเสียใจ ร้องไห้ ซึ่งไม่ใช่สิ่งที่ผิด แต่การโทษตัวเองและตั้งคำถามในทางลบกับตัวเองมากมาย ไม่ว่าจะเป็น ทำไมถึงไม่ทำแบบนั้น ตัวเราไม่ดีตรงไหน หรือโทษว่าเรื่องทั้งหมดเป็นเพราะตนเอง จะยิ่งบั่นทอนจิตใจและตอกย้ำถึงสิ่งที่เกิดขึ้นโดยไม่ได้ประโยชน์อะไร ดังนั้น ไม่ควรปล่อยให้ตนเองจมอยู่กับความรู้สึกผิดหวังมากเกินไป พยายามทำใจให้สงบ รวบรวมสติ และหยุดตั้งคำถามให้เร็วที่สุด ซึ่งสิ่งเหล่านี้จะเป็นก้าวแรกในการรับมือกับความผิดหวัง

2. เบี่ยงเบนความสนใจ

การเบี่ยงเบนความสนใจเพื่อลดโอกาสที่จะหวนไปรู้สึกผิดหวังเป็นขั้นตอนที่สองในการรับมือ ดังนั้น การหากิจกรรม ทำในยามว่างหรือในช่วงที่เกิดความคิด ความรู้สึกในทางลบอาจช่วยให้ฟื้นฟูจากความผิดหวังได้เร็วขึ้น โดยเฉพาะกิจกรรมที่ให้พลังทางบวก อย่างการเป็นอาสาสมัครในงานต่าง ๆ หรือทำสาธารณประโยชน์ นอกจากนี้ การ ออกกำลังกาย การทำความสะอาดบ้าน ออกไปพบปะพูดคุย สังสรรค์ หรือออกไปท่องเที่ยวก็สามารถเบี่ยงเบนความสนใจได้ดีเช่นกัน

3. ยอมรับความผิดหวัง

เมื่อถึงจุดหนึ่ง ควรเริ่มที่จะทำความเข้าใจกับความผิดหวัง เพราะความผิดหวังเป็นเรื่องธรรมดาที่สามารถเกิดขึ้นได้กับทุกคน ไม่ว่าจะเด็กหรือผู้ใหญ่ และไม่มีใครที่ไม่เคยรู้สึกผิดหวัง ซึ่งการยอมรับความผิดหวังอาจช่วยลดความเจ็บปวด และช่วยให้รับมือกับความผิดหวังที่อาจเกิดขึ้นครั้งต่อไปได้ดีขึ้น

4. เรียนรู้ตนเอง

การเรียนรู้และการทำความรู้จักกับตนเองให้มากขึ้นอาจช่วยปรับทัศนคติที่มีต่อเหตุการณ์ที่ทำให้ผิดหวังในครั้งนั้นได้ โดยอาจเริ่มต้นด้วยการเขียนเหตุการณ์ที่เกิดขึ้นลงบนกระดาษโดยแยกความรู้สึกออกจากเหตุผลและสิ่งที่เกิดขึ้น ในขั้นตอนนี้อาจช่วยให้เห็นภาพรวมของเหตุการณ์ได้ชัดเจนยิ่งขึ้น นอกจากนี้ ยังอาจได้เห็นข้อดีที่เกิดขึ้นท่ามกลางเหตุการณ์ความผิดหวังนั้น ไม่ว่าจะเป็นการเรียนรู้ความผิดพลาด ได้รู้จักตนเอง ได้พบโอกาสใหม่ ๆ หรือได้เห็นกำลังใจ และความรักของคนรอบข้าง

5. ก้าวไปข้างหน้า

ภายหลังจากการเข้าใจตนเองและเข้าใจความผิดหวังแล้ว ขั้นตอนต่อไปอาจเป็นการวางแผนสำหรับสิ่งใหม่ ๆ เป้าหมายใหม่ ๆ โดยอาจเริ่มต้นด้วยเป้าหมายที่สามารถทำสำเร็จได้ง่าย ๆ และทำอย่างค่อยเป็นค่อยไป นอกจากนี้ การหาบุคคลที่เป็นแรงบันดาลใจ อาจเป็นคนใกล้ตัว อย่างคนในครอบครัว เพื่อน หรือจะเป็นผู้มีชื่อเสียงที่เป็นบุคคลต้นแบบให้ใครหลายคน ผ่านทางการอ่านเรื่องราวบุคคลเหล่านั้นก็มักจะช่วยให้ก้าวข้ามผ่านความผิดหวังได้ง่ายขึ้น

อย่างไรก็ตาม หากลองทำตามวิธีเหล่านี้แล้วยังคงรู้สึกผิดหวัง หยุดร้องไห้ไม่ได้ ควรไปพบแพทย์ หรือนักจิตวิทยา เพื่อรับคำปรึกษาและการวินิจฉัยที่ถูกต้อง เพราะอาการเหล่านี้อาจเกิดจากภาวะผิดปกติทางอารมณ์ นอกจากนี้ เมื่อเกิดความผิดหวังขึ้น อย่ามองข้ามความรักและสิ่งที่ดี ๆ จากคนรอบข้าง ให้กำลังใจตนเองอยู่เสมอ เรียนรู้ขั้นตอนของความรู้สึก และระลึกไว้เสมอว่าความผิดหวังเป็นธรรมดาของมนุษย์ ไม่ว่าจะใหญ่หรือเล็กแค่ไหนก็ตาม

# data[].attributes.attachment_link.keywords[]
ภาวะซึมเศร้า

# data[].attributes.attachment_link.title
ความผิดหวัง วิธีรับมือและการเรียนรู้จากประสบการณ์

# data[].attributes.attachment_link.description
การก้าวข้ามความผิดหวังอาจเป็นเรื่องยาก แต่ก็เป็นเรื่องทุกคนสามารถทำได้ โดยอาจเริ่มต้นด้วยการเข้าใจและเชื่อมั่นในตนเอง รวมถึงหาวิธีที่อาจช่วยบรรเทาความเจ็บปวดหรือปรับเปลี่ยนมุมมองการใช้ชีวิต ...

# data[].attributes.headline
กลัวความโดดเดี่ยว

# data[].attributes.subject
กลัวความโดดเดี่ยว

# data[].attributes.body
ความโดดเดี่ยวเป็นความรู้สึกว่างเปล่าและไม่ปลอดภัย คนเรากลัวความโดดเดี่ยวเพราะสัญชาตญาณตั้งแต่โบราณของเราสอนว่าการอยู่เป็นกลุ่มนั้นปลอดภัยและมีโอกาสรอดมากกว่า นอกจากนี้เรายังกลัวการถูกมองข้ามและการถูกทอดทิ้ง กลัวว่าการทำสิ่งใดสิ่งหนึ่งแล้วจะไม่มีใครสังเกตเห็น มนุษย์เป็นสิ่งมีชีวิตที่ชอบได้รับความสนใจถึงขนาดที่ว่า บางคนไม่มีอะไรให้สนใจ ทำความผิดเพื่อเรียกร้องความสนใจก็ยอม ขอให้มีคนหันมามองบ้าง หันมาด่าก็ยังดี

# data[].attributes.headline
กลัวความทุกข์ยาก ขัดสน

# data[].attributes.subject
กลัวความทุกข์ยาก ขัดสน

# data[].attributes.body
ความยากจนหรือความขัดสน หมายถึงการไม่สามารถตอบสนองความต้องการของตนเองได้ เมื่อรู้สึกยากจนคนเราจะรู้สึกขาดแคลนและตกต่ำ นอกจากนี้สังคมที่แข่งขันทำให้ความขัดสนมีความหมายแย่ลงกว่านั้น คนเรากลัวความทุกข์ยากที่เกิดจากความไม่มี และกลัวความรู้สึกต้อยต่ำและถูกแบ่งแยกมากยิ่งกว่า ทำให้บางครั้งเราก็ต้องการมากกว่าสิ่งที่เราจำเป็นจะต้องมี

# data[].attributes.attachment_link.title
การเผชิญความทุกข์ยากลำบาก โดย ศจ.ดร.สุรศักดิ์ DrKerMinistry

# data[].attributes.headline
เครื่องเล่นหวาดเสียว

# data[].attributes.subject
เครื่องเล่นหวาดเสียว

# data[].attributes.body
เมื่อนึกถึงสวนสนุก สิ่งที่ลอยเข้ามาในหัวเป็นอันดับแรกคงหนีไม่พ้นเครื่องเล่นน่าหวาดเสียวชวนใจเต้นอย่างพวกรถไฟเหาะ หรือเครื่องเล่นท้าแรงโน้มถ่วงต่างๆ
มีโอกาสได้ไปเล่นเครื่องเล่นที่งานทุ่งศรีเมือง จังหวัดอุดรธานี แกว่งเราซะเวียนหัวเลย หน้าพ่อแม่ลอยเข้ามาในหัวทันทีเลยจ้า วันนั้นแทบอาเจียน แต่ก็สนุกค่ะ ขอบอกว่าน่าหวาดเสียวมาก

# data[].attributes.body
ฉันเป็นคนหนึ่งที่กลัวผีมากๆ วันนี้จึงจะมาแบ่งปันถึงอาการของคนกลัวผีที่ฉันเป็นอยู่ตลอด ความกลัวผีหรือ Phasmophobia ว่าเป็นอาการที่มีที่มาจากความกลัวความมืดขั้นรุนแรงหรือ Nyctophobia ความมืดทำให้คนรู้สึกอ่อนแอ ไม่มั่นคง เพราะไม่สามารถควบคุมสถานการณ์ตรงหน้าได้ สมองของเราจึงตีความความมืดตรงหน้าว่าจะมีสิ่งลี้ลับออกมาทำอันตรายกับเรา

นอกจากความมืดแล้ว อีกทฤษฎีมองว่าความกลัวผีมีที่มาจากความกลัวตายหรือ Thanatophobia ที่เรามีภาพติดตาว่าคนตายร่างกายจะเน่าเฟะ น่าขยะแขยง ประกอบความตายเป็นสิ่งที่ตรงกันข้ามกับสัญชาตญาณพื้นฐานของมนุษย์ สมองของเรายิ่งพร้อมตีความความตายให้เป็นสิ่งที่น่ากลัว ภาพของผีตาโบ๋ หน้าเละ จึงทำให้คนเรารู้สึกตระหนกตกใจ